কৈলাস বলচন্দ (৯ জুলাই ১৯৩০ - ২৩ ডিসেম্বর ২০১৪) বা সংক্ষেপে কে বলচন্দ নামেই বেশী পরিচিত ছিলেন একজন ভারতীয় তামিল চলচ্চিত্র নির্মাতা। তিনি তামিল চলচ্চিত্র জগতে ষাট ও সত্তরের দশকে কালজয়ী চলচ্চিত্র বানিয়েছেন। তার পরিচালিত প্রথম চলচ্চিত্র ছিলো নীরকুমিড়ি (১৯৬৫)। তামিল ভাষা ছাড়াও তিনি তেলেগু, মালয়ালাম, কন্নড় এবং হিন্দি ভাষার সিনেমাও বানিয়েছেন। তামিল চলচ্চিত্র শিল্পের মহানায়ক রজনীকান্ত এবং কামাল হাসান বলচন্দের সাহায্যেই উপরে ওঠেন। এছাড়া বলচন্দ শরৎ বাবু, নাগেশ, সুজাতা, জয়প্রদ, নচ্ছর, জয়সুধা এবং সারিতাকেও অভিনয় জগতে ভালো নাম কামানোর ব্যবস্থা করেছিলেন। বলচন্দ মোট নয়টি জাতীয় চলচ্চিত্র পুরস্কার এবং ১৩টি ফিল্মফেয়ার এ্যাওয়ার্ড জিতেছিলেন। তাকে ১৯৮৭ সালে পদ্মশ্রী পুরস্কারে ভূষিত করা হয়েছিলো।

সীতাকুণ্ড পৌরসভায় যোগাযোগের প্রধান সড়ক ঢাকা-চট্টগ্রাম মহাসড়ক। সব ধরণের যানবাহনে যোগাযোগ করা যায়। এছাড়া রয়েছে ঢাকা-চট্টগ্রাম রেলপথ (বড়ইধলা স্টেশন ও নিজামপুর স্টেশন)।

সৈয়দ নজমুল হক ছাত্রজীবন থেকেই সাংবাদিকতার সাথে যুক্ত ছিলেন। তাঁরই সম্পাদনায় ১৯৬৪ সালে ঢাকা বিশ্ববিদ্যালয় সাংবাদিকদের পত্রিকা Vista প্রকাশিত হয়। সেই বছরই তিনি পাকিস্তান প্রেস ইন্টারন্যাশনালে (পিপিআই) সাংবাদিক হিসেবে যোগ দেন। মুক্তিযুদ্ধের সময় সৈয়দ নজমুল হক পিপিআই-এর চিফ রিপোর্টার পদে কর্মরত ছিলেন। তিনি বিভিন্ন পত্রিকায় অর্থনৈতিক, সামাজিক ও সাংস্কৃতিক বিষয়ে নিয়মিত প্রবন্ধ লিখতেন। ১৯৬৭ সালে সৈয়দ নজমুল হক পাকিস্তান সুপিরিয়র সার্ভিস পরীক্ষায় উত্তীর্ণ হয়ে কেন্দ্রীয় সরকারের ইনফরমেশন সার্ভিসের জন্য মনোনীত হন। কিন্তু সমাবর্তন মামলায় তাঁর ভূমিকার জন্য পুলিশের ছাড়পত্র না পাওয়ায় চাকরিতে যোগদানে ব্যর্থ হন। পরে তিনি সাংবাদিকতাকে পেশা হিসেবে গ্রহণ করেন। নজমুল হক ১৯৬৮ সালের আগরতলা ষড়যন্ত্র মামলার সম্পূর্ণ প্রসিডিংস-এর রিপোর্ট করেন। বঙ্গবন্ধু শেখ মুজিবুর রহমান ১৯৬৯ সালে জেল থেকে মুক্ত হয়ে অক্টোবরে ইউরোপ সফরে গেলে একমাত্র সাংবাদিক হিসেবে সৈয়দ নজমুল হক তাঁর সফরসঙ্গী হন। এ সময় তিনি বিবিসি এবং লন্ডন টেলিভিশনে বাঙালির স্বায়ত্তশাসন ও জাতীয়তাবাদের পক্ষে তাঁর জোরালো মতামত তুলে ধরেন। সাংবাদিকতার পাশাপাশি নজমুল হক সাংস্কৃতিক কর্মকাণ্ডের সাথে যুক্ত ছিলেন। ১৯৬৩ সালে তিনি ঢাকা বিশ্ববিদ্যালয়ের কার্জন হলে রবীন্দ্রনাথ ঠাকুরের নৃত্যনাট্য “শ্যামা” পরিচালনা করেন। তাঁর পরিচালনায় “চন্ডালিকা” নৃত্যনাট্য ১৯৬৭ সালে ব্রিটিশ কাউন্সিলে এবং ১৯৭০ সালে ইঞ্জিনিয়ার্স ইনস্টিটিউটে মঞ্চস্থ হয়। এছাড়া তিনি নিয়মিত ঢাকা বেতার ও টেলিভিশনে নাটক, কথিকা ও একাঙ্কিকায় অংশগ্রহণ করেন। নজমুল হক ১৯৬০-৬১ সালে ঢাকা বিশ্ববিদ্যালয় রাষ্ট্রবিজ্ঞান বিভাগের ক্রীড়া সম্পাদক ছিলেন।

১৯৭৭ সালে লিও জিলিন বিশ্ববিদ্যালয়ে চীনা সাহিত্য বিভাগে ভর্তি হন। সেখানে তিনি তার ছয়জন বন্ধু নিয়ে ’দ্যা ইনোসেন্ট হার্টস’ কবিতা গ্রুপ গঠন করেন। ১৯৮২ সালে লিও তার গ্রাজুয়েশন সম্পন্ন করেন এবং বেইজিং নরমাল বিশ্ববিদ্যালয়ে চীনা সাহিত্যের গবেষণা ছাত্র হিসাবে ভর্তি হন। ১৯৮৪ সালে এম.এ. সম্পন্ন করেন এবং একই বিভাগের শিক্ষক হিসাবে যোগ দেন। একই বছর তিনি তাও লিকে বিয়ে করেন, এবং তাদের ঘরে ১৯৮৫ সালে লিও তাও নামে একটি সন্তানের জন্ম হয়।

সিলেট ঐতিহ্যগতভাবে একটি চা উৎপাদনকারী এলাকা। বিস্তীর্ণ সুরমা উপত্যকা সারি সারি চা বাগান এবং ক্রান্তীয় বনে ভরপুর। পাহাড়ের পাদদেশে সারি সারি চা বাগান দেখতে পাওয়া যায় বলে শ্রীমঙ্গলকে চায়ের রাজধানী বলা হয়। এজন্য বাংলাদেশ চা রিসার্চ ইন্সটিটিউট (BTRI) এখানে প্রতিষ্ঠা করা হয়।